**FYS2120 - Prosjektoppgave II**

[Kort om emnet](http://www.uio.no/studier/emner/matnat/kjemi/KJM2020/index.html#course-content) - [Hva lærer du?](http://www.uio.no/studier/emner/matnat/kjemi/KJM2020/index.html#learning-outcomes) - [Opptak og adgangsregulering](http://www.uio.no/studier/emner/matnat/kjemi/KJM2020/index.html#admission) - [Forkunnskaper](http://www.uio.no/studier/emner/matnat/kjemi/KJM2020/index.html#prerequisites) - [Overlappende emner](http://www.uio.no/studier/emner/matnat/kjemi/KJM2020/index.html#overlapping-courses) - [Undervisning](http://www.uio.no/studier/emner/matnat/kjemi/KJM2020/index.html#teaching) - [Eksamen](http://www.uio.no/studier/emner/matnat/kjemi/KJM2020/index.html#exam) - [Annet](http://www.uio.no/studier/emner/matnat/kjemi/KJM2020/index.html#other)

**Kort om emnet**

Emnet består av et forskningsprosjekt i fysikk som inkluderer et litteraturstudium og sammenskriving av forskningsmessige funn samt og å bearbeidede informasjon og data. Prosjektoppgaven involverer dessuten praktisk laboratoriearbeid og/eller teoretiske beregninger innen et spesifikt forskningsprosjekt.
Se forøvrig [retningslinjene for KJM2010 og KJM2020](http://www-adm.uio.no/studier/emner/matnat/kjemi/KJM2010/retningslinjer/Retningslinjer_KJM20x0_endelig.pdf)

**Hva lærer du?**

Studenten skal ha fått en meget grundig innføring i det valgte prosjekt-temaet og ha lært seg spesifikke eksperimentelle og/eller teoretiske metoder. Studenten skal oppnå kompetanse i å planlegge og gjennomføre et prosjekt, samt lære å gi en vitenskapelig fremstilling av resultatene.

**Opptak og adgangsregulering**

Studenter må hvert semester [søke plass på undervisningen og melde seg til eksamen](http://www.uio.no/studier/admin/melding/) i StudentWeb.

Dersom du ikke allerede har studieplass ved UiO, kan du søke opptak til våre [studieprogrammer](http://www.uio.no/studier/program/),  eller søke om å bli [enkeltemnestudent](http://www.uio.no/studier/opptak/enkeltemner/).

Opptak til emnet forutsetter at studenten selv tar kontakt med en eller flere vitenskapelig ansatte ved den ønskede [forskningsgruppen ved Kjemisk institutt](http://www.kjemi.uio.no/forskning/grupper.html) før semesterstart og gjør avtale om forskningsprosjekt. Det vil variere fra semester til semester hvilke forskningsgrupper som kan tilby oppgaver i emnet, og endelig opptak gis først når studenten har inngått avtale med en veileder.

**Forkunnskaper**

**Obligatoriske forkunnskaper**

I tillegg til [generell studiekompetanse](http://www.uio.no/studier/opptak/gsk/) eller [realkompetanse](http://www.uio.no/studier/opptak/realkompetanse/) må du dekke spesielle opptakskrav:

En av disse:

* Matematikk R1
* Matematikk (S1+S2)

Og en av disse:

* Matematikk (R1+R2)
* Fysikk (1+2)
* Kjemi (1+2)
* Biologi (1+2)
* Informasjonsteknologi (1+2)
* Geofag (1+2)
* Teknologi og forskningslære (1+2)

De spesielle opptakskravene kan også dekkes med fag fra videregående opplæring før Kunnskapsløftet, eller på andre måter. Les mer om [spesielle opptakskrav](http://www.uio.no/studier/opptak/spesielle-krav/).

For å få opptak til emnet må man ha bestått minst 30 studiepoeng i kjemi og ha bestått labkurs i ett av emnene KJM1100, KJM1110, MENA1000 eller MEF1000 eller tilsvarende emner fra andre universiteter.

**Overlappende emner**

Emnet overlapper 10 studiepoeng mot [KJM2010 - Prosjektoppgave I](http://www.uio.no/studier/emner/matnat/kjemi/KJM2010/index.html).

**Undervisning**

Det gis 6 timer undervisning i litteratursøk og bruk av referanser. Se semestersidene for informasjon om tid og sted for undervisning. Forøvrig består undervisningen av individuell veiledning etter avtale mellom student og lærer.
Emnet kan fordeles over to etterfølgende semestre.
Se forøvrig [retningslinjene for KJM2010 og KJM2020](http://www-adm.uio.no/studier/emner/matnat/kjemi/KJM2010/retningslinjer/Retningslinjer_KJM20x0_endelig.pdf)

Ettersom undervisningen innebærer laboratorie- eller feltarbeid, bør du vurdere å tegne en egen reise- og personskadeforsikring. [Les om hvordan du er forsikret som student](http://www.uio.no/studier/om/regelverk/forsikring/).

**Eksamen**

Muntlig eksamen hvor prosjektets tema eksamineres sammen med vurdering av prosjektrapporten. Hvis sensor og student er enige, kan sensor alternativt utarbeide en fyldig skriftlig evaluering av oppgaven.

Hvis studenten stryker, kan det leveres en revidert oppgave innen 6 uker. Sensur må foreligge før 1. juli for at emnet skal kunne registreres som avlagt i vårsemesteret, og før 1. januar for å kunne registreres som avlagt i høstsemesteret.
Se forøvrig [retningslinjene for KJM2010 og KJM2020](http://www-adm.uio.no/studier/emner/matnat/kjemi/KJM2010/retningslinjer/Retningslinjer_KJM20x0_endelig.pdf)

**Karakterskala**

Emnet bruker karakterskala fra A til F, der A er beste karakter og F er stryk. Les mer om [karakterskalaen](http://www.uio.no/studier/om/studier-og-grader/karakterskala/).

**Annet**

De innleverte oppgavene kan bli undersøkt ved hjelp av anti-fuskprogrammet Ephorus.